text: लालू प्रसाद को तबीयत खराब होने की शिकायत के बाद रांची स्थित राजेंद्र प्रसाद आयुर्विज्ञान संस्थान (रिम्स) के हृदय रोग विभाग में भर्ती कराया गया था जहां उनके स्वास्थ्य की जांच हो रही है। आरजेडी की झारखंड प्रमुख अन्नपूर्णा देवी ने बताया कि तबीयत खराब होने की शिकायत के बाद प्रसाद को रिम्स में भर्ती कराया गया और कड़ी सुरक्षा के बीच हृदय रोग विभाग में उनकी जांच चल रही है। राजद प्रमुख लालू यादव ने परेशानी होने की बात कही थी जिसके बाद उन्हें रिम्स में जांच इलाज के लिए भेजा गया है।